stanford-oval/wikipedia huggingface dataset:
Hattulampi

Hattulampi voi tarkoittaa seuraavia:
Hattulampi, lampi Mäntyharjulla
Hattulampi, lampi Sysmässä
Hattulampi, lampi Uuraisissa
| --- | --- |
: Tämä on täsmennyssivu, jolla luetellaan useita samannimisiä järviä.
Isokuusto

Isokuusto eli Kuusto on kylä Salon kaupungin Perniössä. Kuusto sijaitsee aivan Perniön lounaiskolkassa. Ainoa tie Kuustoon kulkee naapurikylän Latokartanon kautta.
Isokuusto sijaitsee Hamarjärven itärannalla ja kylän alue myötäilee järvestä lähtevää Kuustonojaa aina Kiskonjokeen saakka. Alavaa kyläaluetta reunustavat pohjoisessa ja etelässä korkeat mäet. Maarekisterissä Kuusto oli jaettu Isokuustoon ja Vähäkuustoon, vaikka Vähäkuuston tila onkin autioitunut.
Kuusto ja sen lähikylät sijaitsevat nykyään syrjässä, mutta alue oli Kuuston ruukin ja Latokartanon varhaisteollisuuden ja kauppapaikan sekä läheisen kuninkaankartanon takia varsin merkittävä aina 1800-luvun alkuvuosikymmenille saakka.
Luonto

Vähäkuuston ympäristö on yksi alueen parhaiten säilyneitä perinnebiotooppeja. Ympäristössä on puoliavointa tuoretta niittyä, koivikoitunutta kosteaa niittyä ja kalliopaljastumilla pienruohoniittyä. Niityiltä löytyy alueellisesti harvinaisia lajeja, kuten mäkikattaraa.
Iso-Kuuston ja Alastalon tilojen läheisyydessä on erikokoisia peltojen metsäsaarekkeita, joita on ennen laidunnettu. Saarekkeilla tavataan edelleen paljon niittykasveja. Kylän länsikulmalla on useita entisiä laidunmaita, jotka ovat muuttuneet kedoiksi ja niittymäisiksi niemekkeiksi. Alueella kasvaa muun muassa Perniölle harvinaista kelta-apilaa. Märkinä kausina Kuustonoja tulvii herkästi pelloille ja niityille, mikä on haitallista niittykasvillisuudelle.
Peltojen ja niittyjen reunat ovat vahvasti metsittyneet, etenkin Kuustonojan yläjuoksulta.
Iquique

| Iquique |
| --- | --- |

 lippu:  vaakuna
 Iquique
 Koordinaatit: 20°13′0″S, 70°9′0″W 
Valtio:  Chile
Alue:  Tarapacá
Maakunta:  Iquique
perustettu:  1500-luku
Pinta-ala:  
 – Kokonaispinta-ala:  2 242.1 km²
Korkeus:  1 m
Väkiluku (2016):  199 629
 – Väestötiheys:  89 as./km²
Infobox OKVirheellinen NIMI-arvo: 
Iquique on kaupunki Tyynen valtameren rannikolla, Pohjois- Pohjois-Chilessä. Kaupunki on Tarapacán alueen pääkaupunki, jossa on vajaat 200 000 asukasta (2016). Kaupungin nimi tulee aimarankielisestä sanasta ique-ique, joka tarkoittaa "vuodetta".
Historia

Kaupunki perustettiin 1500-luvulla, mutta alue oli ollut asutettua jo kauemmin. Iquique oli alun perin osa Perua, mutta 1800-luvulla se liitettiin Chileen.
Maantiede ja kaupunkikuva

Iquique sijaitsee 1853 km Santiagosta pohjoiseen ja 315 km Aricasta etelään.
Iquiquen seudulla on usein maanjäristyksiä. Vuosina 1868 ja 1877 kaupungissa tapahtui huomattava maanjäristys.
Huhtikuussa 2014 kaupungin lähistöllä koettu 8,2 magnitudin maanjäristys aiheutti paikallisen tsunamin, mutta vain vähän vahinkoja.
Talous

Kaupungissa on jäljellä rakennuskantaa 1800-luvun kaivosbuumin ajoilta. Nykyisin Iquique on rantalomakohde, joka sopii myös surffaukseen.
Merenalaista maailmaa esittävä muraali Cavanchan ranta-alueella
Husqvarna FR 450 Rally

| Husqvarna FR 450 Rally> Historia |
| --- | --- |
Valmistaja:  Husqvarna Motorcycles
Valmistusmaa:   Itävalta
Valm. vuosina:  2015–
Kilpailuhistoria
Debyytti:  Dakar-ralli 2016
Kuljettajien  maailmanmestaruuksia:  2
Husqvarna FR 450 Rally on Husqvarna Motorcyclesin valmistama erämaamoottoripyörä, jolla on voitettu erämaarallin maailmanmestaruus kahdesti. Dakar-rallissa sillä on ajettu parhaimmillaan toiseksi ja kerran kolmanneksi. Pyörällä on ajettu kilpaa vuodesta 2016 lähtien.
Historia

Husqvarna toi uuden pyörän erämaaralleihin vuodeksi 2016, kun vuotta aiemmin 2015 perustettiin Rockstar Energy Husqvarna Factory Racing -talli. Vuotta myöhemmin 2016 ja 2017 Pablo Quintanilla voitti pyörällä erämaarallin maailmanmestaruuden.
Maailmanmestaruus

| Vuosi | Kuljettaja |
| --- | --- |
2016:  Pablo Quintanilla
2017:  Pablo Quintanilla
Husqvarna Garden

| Husqvarna Garden |
| --- | --- |

Rakennuksen tiedot
Sijainti:  Jönköping, Ruotsi
Avattu:  syyskuussa 2000
Laajennettu:  2004
Omistaja:  HV71 Fastighets AB
Kustannukset:  135 miljoonaa SEK
Käyttäjät
 HV71 
Katsojakapasiteetti
 7 038 (jääkiekko) 
Lisää rakennusartikkeleitaArkkitehtuurin teemasivulla
Husqvarna Garden on Jönköpingissä, Ruotsissa sijaitseva areena, joka rakennettiin vuosien 1999 ja 2000 aikana. Katsojakapasiteetti jäähallissa on 7 038, joista 1 100 on seisomapaikkoja. Areenalla on pelattu muun muassa vuoden 2002 jääkiekon maailmanmestaruuskilpailujen ja vuoden 2002 käsipallon Euroopan-mestaruuskilpailujen otteluja.
Kotiottelunsa areenalla pelaa HV71.
Galleria

Husqvarna Garden lännestä
Husqvarna Garden ottelun aikana
Aiheesta muualla

Wikimedia Commonsissa on kuvia tai muita tiedostoja aiheesta .
Hockeyarenas.net (Arkistoitu – Internet Archive)
Ihmeperhe

| Ihmeperhe> The Incredibles |
| --- | --- |

Ohjaaja:  Brad Bird
Käsikirjoittaja:  Brad Bird
Tuottaja:  John Walker
Säveltäjä:  Michael Giacchino
Kuvaaja:  Andrew Jimenez Patrick Lin Janet Lucroy
Leikkaaja:  Stephen Schaffer
Pääosat:  Craig T. Nelson Jason Lee Holly Hunter Sarah Vowell Spencer Fox Samuel L. Jackson Elizabeth Peña
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Pixar Animation Studios
Levittäjä:  Buena Vista Pictures
Ensi-ilta:   5. marraskuuta 2004    12. marraskuuta 2004
Kesto:  115 minuuttia
Alkuperäiskieli:  englanti
Budjetti:  92 miljoonaa $
Tuotto:  631,4 miljoonaa $
Seuraaja:  Ihmeperhe 2
Aiheesta muualla
IMDb 
Elonet
AllMovie
Infobox OKNimi-testi OK: 
Ihmeperhe (engl. The Incredibles) on Disneyn ja Pixarin tuottama Oscar-palkittu tietokoneanimaatioelokuva, joka sai ensi-iltansa Yhdysvalloissa 5. marraskuuta 2004 ja Suomessa viikkoa myöhemmin 12. marraskuuta. Elokuvan ohjaajana toimi Brad Bird. Ulkoasun tyyli on lainattu 1960-luvun James Bond -elokuvista ja tuon ajan TV-sarjoista kuten Myrskylinnuista.
Juoni

15 vuotta sitten supersankarit olivat hyvin suosittuja, kunnes hallitus toimeenpani uudelleensijoittamisohjelman, jolla nämä pakotettiin tavalliseen siviilielämään. Nyt Ilari "Ilu" Vaara alias Herra Ihme elää tavallista hiljaiseloa vaimonsa Ellin alias Neiti Rajattoman ja kolmen lapsensa Esan, Ilonan ja Jaskan kanssa. Toisinaan Ilun ystävä Julius Väre alias Hyytäjä tulee käymään heidän luonaan.
Eräänä iltana, juuri saatuaan potkut vakuutusyhtiöstä, Ilu saa yllättävän viestin. Hänet kutsutaan kaukaiselle saarelle suorittamaan vaarallista tehtävää. Myöhemmin hän saa tietää, että tämän tehtävän "järjestäjä" on Herra Ihmeen vanha tuttu, Pasi Pätkä, joka on nykyään ottanut nimekseen Syndrooma. Hän oli Herra Ihmeen uskollisin ihailija, joka halusi toimia Herra Ihmeen apurina, "Ihmepoikana". Herra Ihme ei kuitenkaan hyväksynyt tarjousta. Nyt Syndrooma on eri supereiden avulla kouluttanut mahtavaa taistelurobottia, Robodroidia (engl. Omnidroid), jonka hän aikoo lähettää kaupunkiin ja sitten itse tuhota näyttääkseen olevansa parempi superi kuin Herra Ihme. Elli seuraa Ilua saarelle salaa mukaan tulleiden Esan ja Ilonan kanssa.
Pian saarelta on kuitenkin päästävä pois, kun Syndrooma alkaa toteuttaa ilkeää suunnitelmaansa. Hän kuitenkin epäonnistuu robottinsa tuhoamisessa. Kuitenkin Ihmeperhe ja Hyytäjä saapuvat paikalle ja tuhoavat robotin ja kaupunkiin tulee taas rauha.
Kuukausia myöhemmin Esa voittaa juoksukilpailun helposti. Ihmeperheen ollessa urheilustadionin parkkipaikalla, maan alta ilmestyy mies ison kaivosporan kanssa. Hän sanoo itseänsä Raivaajaksi ja aikoo tuhota kaupungin, mutta ihmeperheen jäsenillä onkin siviilivaatteiden alla supersankaripuvut ja naamarit mukana.
Äänirooleissa

| 0 | 1 | 2 |
| --- | --- | --- |
| Alkuperäinen ääninäyttelijä | Suomenkielinen ääninäyttelijä | Rooli |
| Craig T. Nelson | Sasu Moilanen | Ilari "Ilu" Vaara / Herra Ihme |
| Holly Hunter | Rinna Paatso | Elli Vaara / Neiti Rajaton |
| Sarah Vowell | Annituuli Kasurinen | Ilona Vaara |
| Spencer Fox | Mikael Kivimäki | Esalias "Esa" Vaara |
| Samuel L. Jackson | Petteri Summanen | Julius Väre/Hyytäjä |
| Jason Lee | Jarkko Tamminen | Pasi Pätkä / Ihmepoika / Syndrooma |
| Brad Bird | Inkeri Wallenius | Eira "E" Kuosi |
| Wallace Shawn | Seppo Kolehmainen | Gilbert Huph |
| Elizabeth Peña | Sari Ann Moilanen | Mirage |
| Bud Luckey | Risto Aaltonen | Riki Dicker |
| Jean Sincere | Maija-Liisa Peuhu | Rouva Hogenson |
| Dominique Louis | Markus Bäckman | Bomb Voyage |
| Lou Romano | Antti Pääkkönen | Herra Kropp |
| Michael Bird | Jon-Jon Geitel | Toni Rytivuo |
| Bret Parker | Nina Tapio | Mari |
| Kimberly Adair Clark | Ulla Renko | Honey |
| John Ratzenberger | Heikki Sankari | Raivaaja |
Suomenkielisen version ohjasi Markus Bäckman ja käänsi Teuvo Matala.
Hahmojen supervoimat

Herra Ihme: Supervahvuus
Neiti Rajaton: Rajaton venyvyys
Ilona: Näkymättömyys ja voimakentät
Esa: Supernopeus
Jaska: Muodonmuutos, lentäminen, kaukosiirto, esineiden läpi kulkeminen ja laserkatse
Hyytäjä: Jään hallinta
Laseri: Laseriskut
Ukkospää: Sähkön hallinta
Makropurkaus: Myrskytuulien hallinta
Leimu: Tulen ja räjähteiden hallinta
Gamma: Gammasäteilyn hallinta
Ikivihreä: Kasvien hallinta
Plasmapurkaus: Veren ja plasman hallinta
Ikinäkijä: Ajatusten lukeminen
Aiheesta muualla

Elokuvan viralliset kotisivut (englanniksi)
Elokuvan suomenkieliset kotisivut
| --- | --- |
Elokuvat:   Ihmeperhe (2004)  Ihmeperhe 2 (20218) 
Lyhytelokuvat:   Jaskan isku (2005)  Eira-täti (2018) 
Videopelit:   Ihmeperhe (2004)  The Incredibles: Rise of the Underminer (2005)  Rush: A Disney–Pixar Adventure (2012)  Disney Infinity (2013)  Disney Magic Kingdoms (2016)  Lego The Incredibles (2018)  Disney Mirrorverse 2022) 
Hahmot:   Herra Ihme  Rajaton  Ilona Vaara  Esa Vaara  Jaska Vaara  Eira Kuosi  Hyytäjä  Syndrooma
Indian Girl

| Indian Girl Bengt Huhta |
| --- | --- | --- |

Studioalbumin tiedot
 Äänitetty : Soundtrack Studio
 Julkaistu: 1977 (LP) 2010 (CD)
 Tuottaja(t): Antero Päiväläinen
 Tyylilaji: pop
 Levy-yhtiö: RCA
Bengt Huhdan muut julkaisut
| Kristian 1972 | Indian Girl 1977 |   |
Indian Girl on suomalaisen - Kristianinakin tunnetun - laulaja Bengt Huhdan toinen oma albumi vuodelta 1977. Levyn kaikki kappaleet ovat laulajan itsensä tekemiä. Rocket Records julkaisi albumista CD-version yhdessä Kristian -levyn kanssa 9.6.2010.
Kappaleet

Beginning
You're My Girl
Indian Girl
Sadman
Dreams of Yesterday
Poet
Liar / I'd Never Lie
Stranger in Your Land
Rock and Roll Man
Any Other Rock and Roll Song
Muusikot

Antero Jakoila – kitara
Hasse Walli – kitara
Matti Prepula – kitara
Nono Söderberg – kitara
Harri Kuorikoski – basso
Heikki Virtanen – basso
Aimo Hakala – rummut
Ronnie Österberg – rummut
Simo Peltola – rummut
Tapani Ikonen – lyömäsoittimet
Sakari Kukko – huilu
Hillel Tokazier – flyygeli
Kari Vahtiala – syntetisaattori
Muusikot > Tuotanto

Ande Päiväläinen – tuottaja
Harold Burgon – äänittäjä Timo Tarvainen – äänittäjä
Haselhorstin metroasema

Aseman sisäänkäynti.
Asemalaituri.
Haselhorstin metroasema on Berliinin metron U7-linjan asema. Se avattiin 1. lokakuuta 1984 osana U7:n laajentamista Rathaus Spandaulle ja sijaitsee samannimisellä alueella Ferdinand-Friedensburg-Platzilla. BVG-asemahakemistossa asemaa kutsutaan nimellä Hs. Viereiselle Zitadellen metroasemalle on 1100 metriä ja Paulsternstraßen metroasemalle 990 metriä. Laituri on 110 metriä pitkä. Asema on varustettu hissillä ja liukuportailla, se on esteetön.
Kaikki U-Bahn-asemat Rohrdammin ja Rathaus Spandaun välillä ovat arkkitehti Rainer G. Rümmlerin suunnittelemia. Kun muut asemat, kuten Paulsternstraße ja Rathaus Spandau, ovat erityisen värikkäitä tai näyttäviä, Haselhorstin asema on hillitympi ja erottuu enemmän karusta ulkonäöstään ja geometrisista viivoistaan. Rümmler käytti antrasiitin väristä seinäverhousta ja yksilöllistä kattomuotoa, mikä johti outoihin ja mielenkiintoisiin valotehosteisiin.
Lokakuussa 2006 BVG poisti Gorgasringin sisäänkäynnin katon huomattavien ilkivaltavahinkojen vuoksi, ja kevääseen 2007 mennessä oli asennettu uusi, ilkivallan kestävä katto.
Tammikuussa 2016 otettiin käyttöön hissi, ja yhdessä kaihtimien ohjausjärjestelmän asennuksen ja laiturin reunan korkeuden säätämisen kanssa asema on ollut esteetön siitä lähtien. Tämän kustannuksiksi ilmoitettiin 1,9 miljoonaa euroa. Täydellinen uudistus on tarkoitus saada päätökseen vuoteen 2016 mennessä.
Maaliskuussa 2017 ilmoitettiin, että metroasema listataan historialliseksi muistomerkiksi yhdessä kuuden muun pohjoisen U7-aseman kanssa.
Aiheesta muualla

Kuvia tai muita tiedostoja aiheesta Haselhorstin metroasema Wikimedia Commonsissa
| 0 | 1 | 2 |
| --- | --- | --- |
| Edeltävä asema: Zitadelle |  | Seuraava asema: Paulsternstraße |
Helsingin Koominen Ooppera

Helsingin Koominen Ooppera on vuonna 2016 toimintansa aloittanut oopperaa esittävä toimija Helsingissä. Oopperan kotinäyttämönä toimii Finlandia-talo, jossa sijaitsee myös oopperan toimisto.
Helsingin Koomisen Oopperan esikuvana on Komische Oper Berlin, joka on erikoistunut kevyeen oopperaan, kuten italialaiseen opera buffaan. Oopperan alkutaipaleen ohjelmistossa ovat olleet Jiří Pauerin satuooppera Punahilkka (yhteistyössä Etelä-Savon musiikkiteatteri- ja oopperayhdistyksen kanssa), nuorten suomalaisten oopperataiteilijoiden liedkonserttisarja sekä Leoš Janáčekin oopperaan Ovela pieni kettu perustuva Vixen (yhteistyössä englantilaisen Silent Operan kanssa). Oopperan johtaja on kokenut oopperaohjaaja Laura Åkerlund ja pääkapellimestari on Erkki Lasonpalo. Vuonna 2018 Helsingin Koominen Ooppera tuotti ensimmäistä kertaa Helsinki Opera Festivalin. Festivaalin ensimmäisenä kansainvälisenä vieraana oli puolalainen barokkiorkesteri Capella Cracoviensis, jonka kanssa toteutettiin yhteistuotantona Stanislaw Moniuszkon ooppera Halka Helsingin Kulttuuritalossa.
Koomisen Oopperan taustaorganisaationa on seitsemän henkilön perustama osakeyhtiö. Se tuottaa oopperan esitykset ja tarjoaa myös yhteistyötä eri musiikkiyhdistyksille. Yhtiön toimitusjohtaja ja taiteellinen johtaja on Laura Åkerlund. Lipunmyynnin ohella ooppera saa rahoitusta muun muassa apurahoista ja sponsoreilta.
Aiheesta muualla

Helsingin Koominen Ooppera
Husnes

| Husnes |
| --- | --- |

 Husnes
 Koordinaatit: 59°51′38″N, 5°44′25″E 
Valtio:  Norja
Lääni:  Vestland
Kunta:  Kvinnherad
Pinta-ala:  
 – Maa:  2,5 km²
Väkiluku (2023):  2 243
 – Väestötiheys:  897,2 as./km²
Infobox OKVirheellinen NIMI-arvo: 
Husnes on taajama Kvinnheradin kunnassa Vestlandin läänissä Norjassa. Taajaman pinta-ala on 2,5 neliökilometriä ja asukasluku 2 243 vuonna 2023. Husnesissa on Norsk Hydron alumiinitehdas.
Paikallislehti Kvinnheringenin toimitus sijaitsee Husnesissa.
Kuvia

Hydro Husnes
Aiheesta muualla

Kuvia tai muita tiedostoja aiheesta Husnes Wikimedia Commonsissa
Hasely Crawford

| Hasely Crawford |
| --- | --- |
 Hasely Crawford (etualalla) vuonna 1975.
Henkilötiedot
Syntynyt: 16. elokuuta 1950 (ikä 74) San Fernando, Trinidad
Kansalaisuus:   Trinidad ja Tobago
Yleisurheilija
Pituus:  187  cm
Paino:  90 kg
Laji:  pikajuoksu
Ennätykset:  100 m: 10,06 200 m: 20,93
| Mitalit> Maa:   Trinidad ja Tobago.Miesten yleisurheilu. Olympialaiset  | Mitalit> Maa:   Trinidad ja Tobago.Miesten yleisurheilu. Olympialaiset  | Mitalit> Maa:   Trinidad ja Tobago.Miesten yleisurheilu. Olympialaiset  | Maa:   Trinidad ja Tobago> Miesten yleisurheilu. |
| --- | --- | --- | --- |
|  Kultaa | Montréal 1976 | 100 metriä |  |
Hasely Joachim Crawford (s. 16. elokuuta 1950 San Fernando, Trinidad) on trinidadtobagolainen entinen pikajuoksija ja maansa ensimmäinen olympiavoittaja.
Crawford aloitti yleisurheilemisen 17 vuoden iässä. Kansainvälisen debyyttinsä hän teki vuoden 1970 Kansainyhteisön kisoissa Panama Cityssä, missä hän juoksi sadalla metrillä pronssille. Kaksi vuotta myöhemmin Münchenin olympialaisissa hän selviytyi satasen finaaliin, missä kuitenkin joutui jättämään juoksun kesken loukkaantumisen takia. Vuonna 1975 Crawford pääsi amerikkalaisen huippuvalmentajan Bob Parksin ryhmään tähtäimessään 100 ja 200 metriä 1976 Montrealin olympialaisissa. Kauden aikana hän juoksi vain joitakin satunnaisia kisoja. Itse olympialaisissa polvisukissa juossut Crafword voitti sadan metrin juoksun niukalla erolla Jamaikan Don Quarriehen, minkä johdosta hänestä tuli kautta aikain ensimmäinen trinidadtobagolainen olympiavoittaja. 200 metrillä hän selviytyi loppukilpailuun, mutta loukkaantui. Vielä 1978 Kansainyhteisön kisoissa hän juoksi satasella pronssille ja saavutti hopeaa maansa pikaviestijoukkueessa. Hän edusti maataan olympialaisissa vielä 1980 ja 1984, mutta ei selviytynyt loppukilpailuihin.
Crawford on kotimaassaan kansallissankari. Hänen kuvansa on ollut postimerkissä, ja hänen mukaansa on nimetty urheilustadion Hasely Crawford Stadium.
Aiheesta muualla

Caribbean Hall of Fame: Hasely Crawford
Hurrikaani Flora

| Flora |
| --- | --- |
Nimettiin::  29. syyskuuta
Laantui::  12. lokakuuta 1963
Alin paine::  940 mbar
Kovin tuuli::  230 km/h
Kuolleita::  n. 8 000
Tuhot::  528 miljoonaa USD
 Floran reitti.  Reittikartan pallot on väritetty Saffirin–Simpsonin asteikon mukaan. 012345
Eniten ihmisuhreja vaatineisiin Atlantin valtameren hirmumyrskyihin lukeutuu Hurrikaani Flora, joka surmasi yli 7 000. Vuoden 1963 Atlantin hurrikaanikauden seitsemäs trooppinen myrsky vahvistettiin 29. syyskuuta 900 kilometriä Trinidadista itään ja sen todettiin olevan hurrikaani päivää myöhemmin laivojen ja lentokoneiden raporttien perusteella. Luokan 3 hurrikaani siitä tuli 2. syyskuuta ja Flora suuntasi kohti Isoja Antilleja. Haitissa, Dominikaanisessa tasavallassa ja Kuubassa mitattiin ennätyssateita. Läntisellä Atlantilla kehittynyt matalapaine muutti sen suunnan kohti koillista.
Flora tuhosi perusteellisesti Tobagon banaani-, kookospähkinä- ja kaakaosadot, minkä vuoksi saarivaltion pääelinkeino vaihtui maataloudesta turismiksi. Hätäapurahasto korvasi useimmat vahingot ja Yhdistyneet Kansakunnat toimitti elintarvikkeita vuoden ajan.
Ilpo Rantanen

Ilpo Rantanen (s. 26. marraskuuta 1969) on suomalainen koripallovalmentaja ja tietokirjailija. Varsinaiselta ammatiltaan Rantanen on yhteiskuntaopin- ja historian opettaja. Hän on julkaissut muun muassa Yö-yhtyeen historiikin sekä laulaja Olli Lindholmin elämäkerran.
Koripallo

Rantanen on toiminut Pyrbasketin, Pantterien naisten, Tapiolan Hongan naisten sekä Korihaiden päävalmentajana. Pantterit hän valmensi kaudella 2005–2006 Suomen mestareiksi. Korihaiden jälkeen Rantanen toimi myös BC Nokian naisten joukkueen ja Espoo Basket Teamin naisten joukkueen päävalmentajana, minkä jälkeen hän toimi Tampereen Pyrinnön apuvalmentajana.
Rantasen ensimmäisten valmentajasaavutusten joukkoon kuuluu Pyrinnön B-tyttöjen SM-hopea vuodelta 1989. Pyrinnön naisten edustusjoukkuetta Rantanen valmensi vuosina 1991–1996. Hän oli valmennuspestin alussa 21-vuotias. Pyrintö nousi Rantasen aikana takaisin korkeimmalle sarjatasolle ja ylsi kahdella viimeisellä kaudella pronssiotteluihin. Rantasen valmennuskaudella Pyrinnön A-tytöt saavuttivat kaksi SM-hopeaa ja 22-vuotiaiden joukkue Suomen mestaruuden. Vuosina 1996–1999 Rantanen valmensi Pyrbasketia.
Kaudeksi 2013–2014 Rantanen siirtyi valmentamaan Pyrinnön naisten I-divisioonassa pelannutta joukkuetta. Pyrintö sijoittui sarjassa neljänneksi ja nousi Koripalloliiton päätöksellä Naisten Korisliigaan. Heinäkuussa 2014 Rantanen teki jatkosopimuksen Pyrinnön naisjoukkueen päävalmentajana.
Rantanen on ilmoittanut päättävänsä koripallovalmentajan kilpauransa kevääseen 2020.
Koripallo > Saavutuksia

Apuvalmentajana, miehet
Baltian liigan neljäs sija 2014
Suomen mestaruus 2010 ja 2011
SM-pronssia 2016
Suomen cup-mestaruus 2013
Suomen cupin hopeaa 2009 ja 2011
Päävalmentajana, naiset
Baltian liigan yhdeksäs sija 2006
Suomen mestaruus 2006 ja 2009
SM-hopeaa 2001 ja 2002
Suomen cup-mestaruus 2001 ja 2008
Teokset

Yhden Yön tarina (2003, laajennettu painos 2007)
Aika sataa kohti – Tammerkosken koulun 100-vuotisjuhlajulkaisu (2008)
Likaiset legendat – 30 vuotta Yötä (2011)
Vuonna 85 – Manserockin lyhyt oppimäärä (2012)
Aiheesta muualla

Ilpo Rantasen kotisivut
Ipswichin sarjamurhaaja

Ruumiiden löytöpaikkojen sijainnit Ipswichin ympärillä (punaiset pisteet).
Ipswichin sarjamurhaajan uhriksi joutui vuonna 2006 viisi naista Itä-Angliassa, Englannissa. Kaikki viisi naista toimivat prostituoituina. Steven Gerald James Wright (synt. 1958) todettiin syylliseksi tekoihin.
Uhrit

Gemma Adams 25-vuotias, Ipswichistä, katosi keskiviikkona 15. marraskuuta. Hänellä oli päällään punainen toppi, siniset farkut ja musta takki. Uhri löytyi alastomana lauantaina 2. joulukuuta 2006 joesta Hintleshamista, Suffolkista. Adams löytyi ensimmäisenä viidestä uhrista.
Tania Nicol 19-vuotias, Ipswichistä, katosi maanantaina 30. lokakuuta. Hänen äitinsä ilmoitti viranomaisille tyttärensä kadonneen 1. marraskuuta. Hänet löydettiin 39 vuorokauden kuluttua 8. joulukuuta läheltä Copdock Milliä joesta. Hänellä oli viimeisenä elinpäivänä päällään siniset farkut, vaaleanpunaiset korkokengät ja vaaleansininen toppi.
Annette Nicholls 29-vuotias, Ipswichistä, katosi tiistaina 5. joulukuuta. Päällään hänellä musta toppi, takki ja bootsit. Nicholls oli 1-vuotiaan lapsen yksinhuoltaja. Hänet löydettiin alastomana neljä viikkoa katoamisesta läheltä Levingtonia.
Anneli Alderton 24-vuotias, asui väliaikaisesti Colchesterissä, Essexissä. Alderton katosi sunnuntaina 3. joulukuuta 2006 ja hänet nähtiin viimeksi junassa Harwichistä Colchesteriin. Hänen ruumiinsa löytyi alastomana sunnuntaina 10. joulukuuta Nactonista. Hänellä oli 5-vuotias poika sekä oli kolmannella kuulla raskaana. Nimestään huolimatta Anneli Aldertonilla ei ole sukujuuria Suomeen.
Paula Clennell 24-vuotias, Ipswichistä. Hän katosi sunnuntaina 10. joulukuuta ja päällään hänellä oli silloin sininen anorakki, farkut ja harmaa toppi. Clennell löytyi alastomana tiistaina 12. joulukuuta Levingtonin läheltä samaisena päivänä kuin Annette Nicholls. Kuolinsyyksi varmistui kuristuminen.
Pidätykset

Englannin poliisi otti 18. joulukuuta 2006 Itä-Englannissa, Felixstowen satamakaupungissa kiinni Tom Stephens -nimisen miehen epäiltynä surmista. Tiistaina 19. joulukuuta uutisoitiin toisen pidätyksen tapahtuneen. Poliisi pidätti 48-vuotiaan rekkakuskin Stephen Wrightin kotoaan Ipswichistä. Mediassa esitettiin spekulaatioita useammasta murhaajasta sekä ensimmäisen pidätetyn mahdollisesti lavastaneensa itsensä murhaajaksi.
Poliisi vapautti Tom Stephensin ja nosti Stephen Wrightia vastaan syytteet viidestä murhasta. Wright kiisti syytteet loppuun asti.
Oikeudenkäynti häntä vastaan käynnistyi 14. tammikuuta 2008. 21. helmikuuta oikeus totesi Wrightin syylliseksi kaikkiin syytekohtiin. Wright tuomittiin elinkautiseen vankeuteen eikä hänellä ole mahdollisuutta päästä ehdonalaiseen.
Aiheesta muualla

Brittipoliisi jahtaa sarjamurhaajaa MTV3 Uutiset.  13.12.2006. Viitattu 20.9.2020.
Dixon, David: The Ipswich Serial-Cascade Murders – Steven Wright Justjustice.org.  2008. Viitattu 20.9.2020. (englanniksi)
Henryk Cegielski

| Mitalit> Maa:   Puola.Miesten koripallo.EM-kilpailut  | Mitalit> Maa:   Puola.Miesten koripallo.EM-kilpailut  | Mitalit> Maa:   Puola.Miesten koripallo.EM-kilpailut  | Maa:   Puola> Miesten koripallo. |
| --- | --- | --- | --- |
|  Pronssia | Suomi 1967 |  |  |
Henryk Sylwester Cegielski (31. joulukuuta 1945 Leszno – 4. helmikuuta 2015 Luxemburg) oli puolalainen koripalloilija.
Cegielski saavutti Puolan maajoukkueessa EM-pronssia Suomesta 1967. Kesäolympialaisissa hän sijoittui Puolan maajoukkueessa kuudenneksi Méxicossa 1968. Vuoden 1967 EM-kilpailujen ja MM-kilpailujen lisäksi hän pelasi EM-kilpailuissa vuosina 1969 ja 1971.
Cegielski kuoli Luxemburgissa 69-vuotiaana 4. helmikuuta 2015.
Aiheesta muualla

Profiili FIBA Archive (englanniksi)
Puolan joukkue – Koripallon EM-kilpailut 1967
4 Kuczyński |
5 Trams |
6 Malec |
7 Cegielski |
8 Chojnacki |
9 Kozak |
10 Korcz |
11 Likszo |
12 Łopatka |
13 Frelkiewicz |
14 Kwiatkowski |
15 Dregier |
Valmentaja Zagórski